Παντζαροσαλάτα με γιαούρτι
Δροσερή παντζαροσαλάτα με γιαούρτι -εύκολο και γρήγορο συνοδευτικό για κάθε τραπέζι.
1 κιλό παντζάρια, μόνο οι βολβοί, ξεφλουδισμένα, 250 γρ. γιαούρτι αγελάδας, στραγγιστό, 3 κουτ. σούπας ελαιόλαδο, 1-2 σκελίδες σκόρδο, λιωμένες, λίγη κρέμα βαλσαμικού, αλάτι, φρεσκοτριμμένο πιπέρι
Για να ετοιμάσουμε την παντζαροσαλάτα με γιαούρτι προθερμαίνουμε τον φούρνο στους 200°C.Τυλίγουμε τα παντζάρια σε αλουμινόχαρτο και τα ψήνουμε στον φούρνο για 30 λεπτά, μέχρι να μαλακώσουν.Ελέγχουμε τρυπώντας ένα με ένα  μαχαιράκι. Ξεφουρνίζουμε, αφαιρούμε το αλουμινόχαρτο και τα αφήνουμε λίγο να κρυώσουν.Τα τρίβουμε στη χοντρή πλευρά του τρίφτη και τα αλατοπιπερώνουμε.Σε ένα μπολ ανακατεύουμε το γιαούρτι με το σκόρδο, το λάδι και αλάτι.Τοποθετούμε ένα τσέρκι στη μέση μιας πιατέλας, γεμίζουμε μέχρι τη μέση με το μείγμα γιαούρτι και από πάνω προσθέτουμε το τριμμένο παντζάρι.Ραντίζουμε με λίγη κρέμα βαλσαμικού.
Γιαούρτι,Παντζάρια,Χορτοφαγικά